El diari de l'any de la pesta, de Daniel Defoe és una novel·la publicada el 1722. Com el seu títol indica, narra en forma de diari, en estricte ordre cronològic, els esdeveniments succeïts arran de l'epidèmia de pesta que va assolar Londres, el 1665, i que va matar el 20% de la seva població. Defoe tenia només cinc anys quan va esclatar la pesta i, per tant, difícilment pot ser considerat autobiogràfic. El llibre va ser publicat sota les sigles H. F. i probablement es basava en els diaris de l'oncle de Defoe, Henry Foe.